Germénen neoah, carguet ma oé dalhmad a respet hag a zoustér, mæs ehué sonneit ma oé hoah guèl ar huél én hé résolution dinourein Doué, e zalhé attaù de monet bamdé den overen. Hellein e hrér larèt, hemb eun erbet ag hum drompein, penans (sic), open er péh e hré inou a hend aral aveit gloér en Eutru-Doué, en hum gavé de vout douguet ehué guet grèd de reparein, quement èl ma hellé, ol en offanceu groeit de Zoué én amzér-hont ; rac, deustou ma vihué Germénen pèl doh en dud ha ma oé hemb hanàouet ol er péh e dremené nezé ér bed, ne oé quet bet neoah chomet hemb hi devout bet cleuet conz a ol er brezélieu, a ol er revolteu-hont éneb der religion, ha dréz peb-tra ag en désertereah-hont ag er fé a grechéneah e hré nezé quement a vrud ér hantonieu bro ag er hartér, ha tostig tra memb de vourh pibrac.